Goldaketan

Goldaketan. Atzerri, Euskelerri Jokin Zaitegi plazaratu zuen lehenengo poesia-liburua izan zen. Mexikon Telesforo Monzonek eta beste erbesteratuek bultzatu zuten Pizkunde argitaletxean, 1946anDatu honetaz zalantzak daude zeren eta liburuan bi data desberdinak agertzen baitira: inprimategiarena, 1946, eta, hitzaurrearena, 1947ko otsailak 7. argitaratu zuen. Ordurako Arrasateko idazlea, Jesusen Lagundia utzita, Guatemalan bizi zen. Azalean Aurelio Arteta margolariaren margo bat jaso zuen.

 Edukia 
Liburuan ehun olerki inguru bildu zuen Zaitegik. Liburua "Opariz" izenburuko eskaintza batekin ireki zuen. Bertan bere biografiaren datu batzuk eman zituen: "Olerki-txorta au Euzkadi'n bizi zeran euskeldun zorioneko orri eskeintzen dizu atzerrian bizi dan euskaldun batek"9.or. Bildumaren lehen poema "Tori nire edontzia", 1934an Zarauzko Euskal Poesiaren V. Eguneko Zilarrezko aritz-adar saria irabazi zuen lana da. Bildutako gainontzeko poemak oso toki eta leku desberdinetan idatziak dira: Marneffen (Belgikan), Panaman, Venezuelako Méridan...

Liburuan bi bloke ikus daitezke:
 Zaitegiren lan propioak, (11-153 or.). Poemak luzera desberdinekoak dira. Azpimagarria da "Eusko-artzaiarena", luzera handiko poema.
 Beste olerkari ospetsuen itzulpenak eta bertsioak (154-215 or.). Hemen idazlearen gustuko olerkariak aurkituko ditugu: Henry Wadsworth Longfellow, Jacint Verdaguer, Alfred de Musset, Charles Baudelaire... eta batez ere Horazio.

 Estiloa 
Poema hauek ez dira irakurtzeko errazak. Zaitegiren asmoa euskara goi mailako hizkuntzen kategoriara eramatea zen eta, ondorioz, erdarazko hitzak saihestu zituen, latinismoak sartuz. Kultura erreferentziak ere ugariak dira.

 Erreferentziak 

 Kanpo estekak 

Kategoria:Jokin Zaitegiren liburuak
Kategoria:Euskarazko poesia liburuak
Kategoria:1940ko hamarkadako liburuak
Kategoria:1946ko liburuak